10-moet-lees-stories: Maandag 20 Mei 2019 | Netwerk24
10-moet-lees-stories: Maandag 20 Mei 2019
20 Mei 2019 18:04
As die Maandag dalk net te dol was en jy nog nie 'n kans gehad het om na die nuus te kyk nie, loer dan gerus hier na 'n oorsig van die dag se belangrikste nuusgebeure waarvan jy moet kennis neem.
1. OORSIG: Rob Packham is skuldig
Rob Packham (58) is skuldig bevind deur regter Elize Steyn. Packham is daarvan verdink dat hy sy vrou, Gill, tussen 21 en 22 Februarie 2018 by hul huis in Constantia, Kaapstad, vermoor het en toe haar lyk in die kattebak van haar motor by die Dieprivier-treinstasie verbrand het.
2. KYK: Harde woorde buite hof in Hofmeyr-vlagsaak
Woorde het Maandagoggend reeds buite die hof geval tussen die regspanne van die Afrikaanse sanger Steve Hofmeyr en dié van die sogenaamde "vlagaktivis" Johan Pienaar van Stellenbosch.
3. Lesufi kap dié wat vir Afrikaans baklei
"Geen rassis gaan in ons pad staan om 'n nierassige onderrigstelsel te skep nie," het Panyaza Lesufi, Gautengse LUR vir onderwys, Sondag by die departement se kantoor in Johannesburg gesê.
Panyaza Lesufi, LUR vir onderwys in Gauteng. Foto: Gallo Images
Netwerk24 Foto: Gallo Images
4. OORSIG: Ondersteuners wag buite hof vir Zuma
Oudpres. Jacob Zuma doen vandag in die hooggeregshof in Pietermaritzburg aansoek om sy vervolging op aanklagte van korrupsie, bedrog, rampokkery en geldwassery permanent gestaak word.
5. Reën sous neer op Kaapstad, 71 mm by Kirstenbosch gemeet
Die reën het Sondagaand, deur die nag en Maandagoggend vroeg behoorlik oor Kaapstad en dele van die Wes-Kaap uitgesak.
6. Google op Huawei-fone verbied: Hoe raak dit jou?
Huawei en Google se paadjies gaan skei. Die Amerikaanse tegnologiereus het volgens bronne besluit om gehoor te gee aan pres. Donald Trump se opdrag verlede week wat plaaslike maatskappye verbied om onderdele of programmatuur aan dié Chinese slimfoonvervaardiger te lewer.
Mense se skaduwees op 'n advertensie bord van Huawei. Foto: Bloomberg
7. Waarom ek nie vir Boer Damian gaan skryf nie
Die werklikheidsreeks Boer soek 'n vrou is baie invloedryk en hy sal graag wil sien hoe dit met Boer Damian se toetrede die gay-identiteit gaan uitbeeld, skryf Adriaan Roets
8. Bestuurder hang homself glo ná bus in Welkom omslaan
'n Busbestuurder het homself glo Maandagoggend gehang nadat hy beheer oor 'n bus in Welkom in die Vrystaat verloor het en verskeie mense dood is.
9. 7 van sani2c sterf in ongeluk
Die organiseerders van die KAP sani2c-bergfietsren het bevestig dat sewe van hul personeellede Saterdagaand in 'n motorongeluk gesterf het.
10. GoT: Kyk wie sit op die ystertroon
Wees gewaarsku: hier lees jy op eie risiko oor Game of Thrones se slotepisode wat Maandag op M-Net uitgesaai word. Ná agt seisoene en 73 episodes het dié fantasie-drama op HBO Sondagaand in Amerika tot 'n einde gekom.